Österbybruk

Österbybruk er et tettsted i Östhammar kommune i Uppsala län i landskapet Uppland i Sverige. I 2010 hadde tettstedet  innbyggere.

Tidligere gikk den smalsporede Dannemora-Hargs Järnväg gjennom Österbybruk. Persontrafikken ved Österbybruks jernbanestasjon opphørte omkring 1960. Banen ble utbygd til normalspor på 1970-tallet, og brukes i dag til godstrafikk til og fra havnen i Hargshamn. 

På 1400-tallet tilhørte Österby gård Örbyhus, som var eid av Vasa-ætten. Gustav Vasa anla ved hjelp av tyske eksperter et jernverk her. På 1600-tallet kom Österby sammen med Lövsta og Gimo i Louis De Geers eie. Under ledelse av de Geers ble Österby utviklet til å bli Sveriges nest største jernverk. I 1927 ble jernverket overtatt av Fagersta Bruk, og det ble nedlagt i 1983.

Hvert år i juni blir det arrangert et nøkkelharpestevne i parken til Österbybruks herregård.

Referanser 

Tettsteder i Uppsala län
Östhammar kommune